אלכס אוסוקין

אלכסנדר (אלכס) אוסוקין (נולד ב-7 בנובמבר 1989) הוא שחקן כדורעף ישראלי, קפטן הפועל מטה אשר עכו ושחקן נבחרת ישראל בכדורעף בתפקיד חוסם אמצע.

ביוגרפיה 
אוסוקין נולד וגדל ביאלטה שבאוקראינה הסובייטית. עלה לישראל עם אמו באוגוסט 1996. עם השנים התגורר בשדרות, אשקלון ובתל השומר. בבית הספר היסודי היה שחקן טניס וכשעלה לחטיבת הביניים, החל לשחק כדורעף. כשעלה לתיכון התקבל לנבחרת הנוער של ישראל ועבר להתאמן בפנימייה של אקדמיה מכון וינגייט ולמד בבית החינוך המשותף חוף השרון בשפיים.

בשנת 2008 הצטרף לקבוצת הכדורעף הפועל מטה אשר עכו בה משחק עד היום כ״קפטן הביולוגי״. על המגרש משחק כחוסם אמצע. כינויו בקבוצה הוא "הלורד".

משחק בנבחרת ישראל בכדורעף משנת 2010.

בעונת 2016–2017 שיחק ביפן בקבוצת VC nagano. לאחר מכן חזר לביתו בהפועל מטה אשר.

בשנת 2017 הוביל כקפטן את נבחרת ישראל בכדורעף במסגרת הליגה האירופאית למקום שביעי.

נוסף להיותו שחקן, הוא מאמן קבוצות מתחילות, בעבר אימן בבית חינוך אופק עברון וכיום מאמן קבוצות בבית חינוך מנור כברי, ובמרכז המצוינות של מועצה אזורית מטה אשר.

חיים אישיים 
בדצמבר 2016 נישא לסאטסוקי מינאמי, שחקנית כדורעף מיפן. באפריל 2018 נולד בנם הבכור .מתגוררים בקיבוץ כפר מסריק.

קישורים חיצוניים 

 
 
 אלכס אוסוקין, מהי נבחרת העונה שלך?, באתר איגוד הכדורעף בישראל, 30 במאי 2019
 הקרב על אליפות אירופה: ישראל מול בולגריה, "אחרי 50 שנה זה אפשרי", אמרו בנבחרת., באתר ערוץ הספורט 17 בינואר 2021

הערות שוליים 

שחקני כדורעף ישראלים
ישראלים ילידי אוקראינה
מאמני כדורעף ישראלים
עולים בשנות ה-1990
בוגרי בית החינוך המשותף חוף השרון
כפר מסריק: אישים
ישראלים שנולדו ב-1989